《昨日过沈兄无隐》
宋代·韩淲

落叶纷委山路榛，饭馀试作扪腹行。人家有竹不可款，负郭乃得席作门。

座中邂逅执戟孙，携尊更约重论文。青橙紫蟹亦俱设，愧谢子意因余勤。

诸公饮量江海吞，我病忽苦头岑岑。不如渊明醉遣客，乃效灌夫觞贵人。

悬知事急起排闼，君更追路仍挽襟。吾曹相从贵真率，如此可畏还可钦。

扶床走笔道不敏，祗恐匹马来三军。

作者简介：韩淲（biāo）（1159—1224）南宋诗人。字仲止，一作子仲，号涧泉，韩元吉之子。祖籍开封，南渡后隶籍信州上饶（今属江西）。从仕后不久即归，有诗名，著有《涧泉集》。淲清廉狷介，与同时知名诗人多有交游，并与赵蕃（章泉）并称“二泉”。著作历代书目未见著录。史弥远当国，罗致之，不为少屈。人品学问，俱有根柢，雅志绝俗，清苦自持，年甫五十即休官不仕。嘉定十七年，以时事惊心，作甲申秋三诗，得疾而卒，年六十六。